Bjørn Skogstad Aamo

Bjørn Skogstad Aamo (født 21. januar 1946 i Oslo) er en norsk økonom, embetsmann og politiker (Ap).

Aamo ble formann i Arbeiderungdomslaget i Mandal i 1962, tok artium ved Mandal gymnas i 1964 og fikk graden cand.oecon. fra Universitetet i Oslo i 1970. Han var statssekretær i Finansdepartementet 1973–1979 og 1986–1989, og var statssekretær og stabsleder ved Statsministerens kontor 1990–1993. 

Fra 1981 til 1986 og i 1990 var Aamo direktør i Distriktenes utbyggingsfond. Han ble direktør i Kredittilsynet i 1993.  Kredittilsynet skiftet navn til Finanstilsynet i 2009.  Skogstad Aamo forlot direktørstillingen i 2011 etter tre åremål på hver    6 år og gikk til stilling som spesialrådgiver i Finansdepartementet. Fra juli 2011 til juli 2013 var han visepresident og deretter president i FATF - Financial Action Task Force - en internasjonal organisasjon for bekjempelse av hvitvasking og terrorfinansiering.

Fra 1. september 2008 tiltrådte han stilling som professor II i anvendt penge- og kredittpolitikk ved Universitetet i Agder. Fra 2019 er han leder av Statsøkonomisk Forening. 

Han er sønn av forfatteren Eiliv Skogstad Aamo og gift med Eldrid Nordbø.

Bjørn Skogstad Aamo er kommandør av St. Olavs Orden (2011).

Bibliografi 

 Læring fra kriser, Fagbokforlaget 2016, ISBN 9788245021264

Referanser

Eksterne lenker 
 
 

Norske samfunnsøkonomer
Norske embets- og tjenestemenn
Statssekretærer fra Ap
Kommandører av St. Olavs Orden
Personer fra Oslo
Personer fra Mandal kommune
Norske finansfolk